Хот, суурины ус хангамж, ариутгах татуургын ашиглалт, үйлчилгээг зохицуулах зөвлөлийн 2016 оны 12 дугаар сарын 07-ны өдрийн 98 тоот тогтоолын нэгдүгээр хавсралт

**ХОТ, СУУРИНЫ УС ХАНГАМЖ, АРИУТГАХ ТАТУУРГЫН АШИГЛАЛТ,**

**ЗАСВАР, үйлчилгээ эрхлэх тусгай зӨвшӨӨрлийн**

**нөхцөл, шаардлага**

Нэг. Нийтлэг үндэслэл

* 1. Энэхүү нөхцөл, шаардлага нь ус хангамж, ариутгах татуургын чиглэлээр үйл ажиллагаа эрхэлдэг аж ахуйн нэгж, байгууллагад тусгай зөвшөөрөл олгоход тавигдах нөхцөл, шаардлага, тусгай зөвшөөрлийн үйл ажиллагаа, хэрэгжүүлж буй байдалд хяналт тавихтай холбогдсон харилцааг зохицуулна.
  2. Нөхцөл, шаардлага нь усны аюулгүй байдлыг хангах, ус хангамж, ариутгах татуургын ашиглалт, үйлчилгээг эрхлэх үйл ажиллагааг чанарын стандартын дагуу технологийн найдвартай, үр ашигтай ажиллах нөхцлөөр хангуулахад оршино.
  3. Энэ нь Монгол Улсын “Хот, суурины ус хангамж, ариутгах татуургын ашиглалтын тухай “хууль, “Аж ахуйн үйл ажиллагааны тусгай зөвшөөрлийн тухай” хууль болон бусад холбогдох хууль тогтоомж, эрх зүйн актад нийцсэн байна.

Хоёр. Тусгай зөвшөөрөл шинээр авах болон сунгуулахад тавигдах шаардлага

* 1. Үйл ажиллагааны чиглэл бүрээр шаардлагатай мэргэжлийн үндсэн ажилчдаар хангагдсан байх.
  2. Тусгай зөвшөөрөл шинээр авах болон сунгуулах аж ахуйн нэгж нь дараахь шаардлагыг хангасан байна. Үүнд:
* Санхүүгийн хувьд чадамжтай байх,
* Үйл ажиллагаа эрхлэх явцадалдагдалгүй ажилласан байх,
* Үйл ажиллагааг хэвийн явуулахад шаардагдах “Орон сууцны барилгын үйлчилгээ” стандартад заасан хөрөнгөтэй байх.
* Байгууллагын ойрын хугацааны бизнес төлөвлөгөөтэй байх.
  1. Тусгай зөвшөөрөл шинээр авах болон сунгуулахад хангагч байгууллагад хуримтлагдсан өр төлбөргүй байх эсвэл өр барагдуулах график, гэрээтэй байх.
  2. Тусгай зөвшөөрөл сунгуулах Тусгай зөвшөөрөл эзэмшигч /цаашид ТЗЭ гэх/ нь байгууллагынхаа орлого болоогүй усны хэмжээг зөв тооцоолж, усны алдагдлыг бууруулсан байх.
  3. Хэрэглэгчдээс үйлчилгээнийхээ талаар санал, хүсэлтийн талаар судалгаа авч, мониторинг хийсэн байх.
  4. Тусгай зөвшөөрөл хүссэн үйл ажиллагааны чиглэл бүрээр заагдсан тусгай шаардлагаас гадна салбарын хууль, тогтоомж болон эрх бүхий байгууллагаас батлан гаргасан норм, дүрэм, журам, стандартыг мөрдөж ажиллах, үйлдвэрлэл, үйлчилгээ эрхлэхэд шаардлагатай тусгай зориулалтын технологийн тоног төхөөрөмж, багаж хэрэгсэл, гарч болзошгүй аваар, ослоос урьдчилан сэргийлэх нөөцтэй байх, машин механизмтай байх, эсвэл гэрээгээр болон түрээсээр авч ашиглах нөхцлийг бүрдүүлсэн байх зэрэг нь тухайн аж ахуйн нэгж, байгууллагуудад тавигдах нийтлэг шаардлага болно.
  5. Хот, суурины ус хангамж, ариутгах татуургын ашиглалтын тухай хуулийн 12 дугаар зүйлийн 12.2 дахь хэсэгт заасан үйл ажиллагаа эрхлэх тусгай зөвшөөрөл хүссэн хуулийн этгээдэд дор дурдсан шаардлагууд тавигдана.
     1. Хот, суурины ус хангамжийн эх үүсвэрийн барилга байгууламжийн ашиглалт, засвар, үйлчилгээний чиглэлээр:

1. Ус хангамж, ариутгах татуурга, хэмжих хянах хэрэгслийн инженер, цахилгааны мэргэжлийн инженертэй байх, 300м3/хон хүртэл усны хэрэглээтэй суурин газрын хувьд тухайн байгууламжийг ашиглах тусгайлан бэлтгэгдсэн ус хангамж, ариутгах татуургын, цахилгааны мэргэжлийн ажилтан тус бүр нэгээс доошгүй байх;

б. Сантехникийн засварчин, цахилгаанчин, хянах, хэмжих хэрэгслийн засварчин, гагнуурчин зэрэг мэргэжлийн ажилчидтай байх;

в. Тухайлсан байгууламжийг эзэмших буюу ашиглах зөвшөөрөлтэй байх;

г. Ус хангамжийн эх үүсвэрийн харуул хамгаалалт нь холбогдох хууль тогтоомжид заасан шаардлагад нийцсэн байх;

д. Тоног төхөөрөмж, технологийн ажиллагааны горим бүдүүвч, холбогдох стандартуудыг бүрдүүлсэн байх;

* + 1. Ус олборлох, цэвэршүүлэх байгууламжийн ашиглалт, засвар үйлчилгээний чиглэлээр:

а.[[1]](#footnote-1)Эрүүл ахуйн шаардлага, чанар, аюулгүй байдлыг хангах зорилгоор хот, суурин газарт гадаргуугийн болон газрын доорх ус хангамжийн эх үүсвэрээс олборлон, дамжуулан түгээж буй унд-ахуйн усыг халдваргүйжүүлсэн байх шаардлагатай.

а. 300 м3/хоногоос дээш хүчин чадалтай ус хангамжийн системийг ашиглагч байгууллага нь усны шинжилгээний лаборатори, тухайн мэргэжлийн инженер, засварчинтай байх.

б. 300м3/хон хүртэл хүчин чадалтай ус хангамжийн системийг ашиглагч байгууллага нь тухайн байгууламжийг ашиглах тусгайлан бэлтгэгдсэн ус хангамж, ариутгах татуургын мэргэжлийн ажилтантай байх.

б. Халдваргүйжүүлэх тоног төхөөрөмжийн засварчинтай байхаас гадна ус шинжилгээний лабораторитай бол мэргэжлийн ажилтантай байх;

в. Тухайлсан байгууламжийг эзэмших буюу ашиглах зөвшөөрөлтэй байх;

д. Тухайн байгууллагын ашиглаж буй ундны ус цэвэрлэгээний технологи, тоног төхөөрөмж нь мэргэжлийн хяналтын газрын дүгнэлттэй, цэвэршүүлсэн усны чанар нь лабораторийн шинжилгээний дүнгээр стандартын шаардлага хангасан байх;

е. Ус хангамжийн эх үүсвэрийн ашиглалт, засвар, үйлчилгээ эрхлэгч нь хэрэглэгчид нийлүүлж буй усны дээжийг өдөр бүр авч, лабораторийн шинжилгээ хийх бөгөөд ундны усны холбогдох стандартад нийцсэн усаар хангаж байх;

ж. Усан сангийн ариутгал халдваргүйжүүлэлтийг холбогдох стандартын дагуу хийх бөгөөд ариутгалын бодисын нөөцтэй байх;

* + 1. Цэвэр ус дамжуулах, түгээх шугам сүлжээний ашиглалт, засвар үйлчилгээний чиглэлээр:

1. Ус хангамж, ариутгах татуургын инженертэй байх, 300м3/хон хүртэл усны хэрэглээтэй суурин газрын хувьд тухайн байгууламжийг ашиглах тусгайлан бэлтгэгдсэн ус хангамж, ариутгах татуургын мэргэжлийн ажилтан нэгээс доошгүй байх;

б. Сантехникийн засварчин, гагнуурчинтай байх;

в. Технологийн ажиллагааны горим бүдүүвч, дэвсгэр зураг, техникийн тодорхойлолт зэргийг бүрдүүлсэн байх;

1. Орон сууцны доторхи цэвэр бохир усны шугам сүлжээний ашиглалт, засвар үйлчилгээний чиглэлээр:

а. Ус хангамж, ариутгах татуургын /сантехникийн/, дулаан хангамжийн мэргэжлийн инженер, ээлжийн диспетчер, 300м3/хон хүртэл усны хэрэглээтэй суурин газрын хувьд тухайн байгууламжийг ашиглах тусгайлан бэлтгэгдсэн ус хангамж, ариутгах татуургын мэргэжлийн ажилтан, ээлжийн диспетчер тус тус байх;

б. 300м3/хон хүртэл усны хэрэглээтэй суурин газраас бусад тохиолдолд 200 өрхийн дунд 1 сантехникийн засварчинтай байх;

в. Гагнуурчин, цахилгаанчинтай байх;

г. Шугам, сүлжээний схем, байршлын зураг, технологийн бүдүүвч, дэвсгэр зураг, ашиглалтад хүлээн авсан акт, гэрээ, техникийн тодорхойлолттой байх;

д. Сард борлуулж буй усны хэмжээ нь үйл ажиллагааг хэвийн, алдагдалгүй явуулах нөхцлийг хангасан байх;

е. Шинээр тусгай зөвшөөрөл авч буй байгууллагуудын хувьд айл өрхүүдийг 100% тоолууржуулсан байх;

ё. Тусгай зөвшөөрөл сунгуулах аж ахуйн нэгж байгууллагуудын хувьд айл өрх, аж ахуйн нэгжүүдийг 80-аас доошгүй хувь тоолууржуулсан байх буюу тоолууржуулалт хийх график, төлөвлөгөөтэй байх;

ж. Орон сууцны засвар үйлчилгээний талаар хэрэглэгчдийн гомдол санал хүлээн авах, шуурхай дуудлагын утас ажиллуулдаг байх;

з. Засвар үйлчилгээ явуулахад хүндрэлгүй, үйлчилгээ үзүүлэх объект нь ойролцоо байрлалд, хамгийн бага зардлаар чанартай, шуурхай үйлчилгээ үзүүлэх нөхцлийг хангасан байх;

* + 1. Ус дамжуулах төвийн ашиглалт, засвар үйлчилгээний чиглэлээр:

1. Ус хангамж, ариутгах татуурга, дулаан хангамжийн мэргэжлийн инженер тус бүр байх;

б. Сантехникийн засварчин, цахилгаанчин, гагнуурчинтай байх;

в. Байршлын зураг, технологийн ажиллагааны горим бүдүүвч, дэвсгэр зураг, техникийн тодорхойлолт, ашиглалтад хүлээн авсан акт зэргийг бүрдүүлсэн байх;

1. Бохир усны гаргалгааны, цуглуулах, татан зайлуулах шугам сүлжээний ашиглалт, засвар үйлчилгээний чиглэлээр:

а. Ус хангамж, ариутгах татуургын мэргэжлийн инженертэй, 300м3/хон хүртэл усны хэрэглээтэй суурин газрын хувьд тухайн байгууламжийг ашиглах тусгайлан бэлтгэгдсэн ус хангамж, ариутгах татуургын мэргэжлийн ажилтан нэгээс доошгүй байх;

б. Сантехникийн засварчинтай байх;

в. Холболтын болон байршлын зураг, технологийн ажиллагааны горим бүдүүвч, засвар үйлчилгээний график, дэвсгэр зураг, тодорхойлолт зэргийг бүрдүүлсэн байх;

1. Бохир ус цэвэрлэх байгууламжийн ашиглалт, засвар үйлчилгээний чиглэлээр:
2. Ус хангамж, ариутгах татуургын мэргэжлийн инженер, 300м3/хон хүртэл усны хэрэглээтэй суурин газрын хувьд тухайн байгууламжийг ашиглах тусгайлан бэлтгэгдсэн ус хангамж, ариутгах татуургын мэргэжлийн ажилтан нэгээс доошгүй байх/, 2500 м3/хоногоос дээш хүчин чадалтай цэвэрлэх байгууламжийн хувьд лабораторитой байх;

б. Сантехник, тоног төхөөрөмжийн засварчин, гагнуурчин, цахилгаанчин, хэмжих хянах хэрэгслийн засварчин ажилчид тус бүр нэгээс доошгүй байхаас гадна ус шинжилгээний лабораторитай бол мэргэжлийн ажилтантай байх;

в. Тухайлсан байгууламжийг эзэмших буюу ашиглах зөвшөөрөл, бохир ус цэвэрлэгээний технологийн бүдүүвч, цэвэрлэгээний түвшин, гарах усны найрлага, лабораторийн шинжилгээний дүн, дүгнэлттэй байх;

1. Ус хангамж, ариутгах татуургын тоног төхөөрөмжид туршилт, тохируулга хийх үйлчилгээний чиглэлээр:
2. Ус хангамж, ариутгах татуургын болон мэргэжлийн зөвлөх буюу мэргэшсэн инженертэй байх,

б. Шаардлагатай тохиолдолд цахилгаан, хэмжих хянах хэрэгслийн мэргэжлийн инженер, химич-бактериологичтой байх;

в. Сантехникийн засварчин, гагнуурчинтай байх;

г. Засвар үйлчилгээний зориулалтын автомашин, автокран, эксоватор, зөөврийн гагнуурын аппарат, цэвэр, бохир ус шинжилгээний суурин болон зөөврийн лаборатори, тоног төхөөрөмж, сэлбэг хэрэгслийн нөөцтэй байх;

* + 1. Хот, суурины ус түгээх байрны ашиглалт, засвар үйлчилгээний чиглэлээр:

1. Төвлөрсөн шугамын ус түгээх байрны хувьд сантехникийн засварчин, ус түгээгчтэй байх, хангагч байгууллагатай байгуулсан гэрээтэй байх;

б. Гүний ус түгээх байрны хувьд ус түгээгчтэй байх, мэргэжлийн хяналтын газрын дүгнэлт, ажлын байрны дүгнэлттэй байх;

в. Зөөврийн ус түгээх байрны хувьд ус түгээгчтэй байх, хангагч байгууллагатай байгуулсан гэрээтэй байх;

* + 1. Зөөврийн ус хангамжийн үйлчилгээний чиглэлээр:

1. С ангиллын жолоочтой байх;

б. Ус зөөврийн зориулалтын автомашинтай байх;

* + 1. Бохир усыг тусгай зориулалтын автомашинаар зөөвөрлөх үйлчилгээний чиглэлээр:

1. С ангилалын жолоочтой байх;

б. Бохир ус зөөврийн зориулалтын автомашинтай байх;

г. Бохир ус хаях цэгийг эрх бүхий байгууллагаар тогтоолгосон байх;

Гурав. Тусгай зөвшөөрөл, түүний хугацааг сунгах, түдгэлзүүлэх,

хүчингүй болгох

* 1. ТЗЭ нь тусгай зөвшөөрлийн хүчинтэй байх хугацаа дуусахаас 60-аас доошгүй хоногийн өмнө сунгуулах хүсэлтээ гаргаж, зохих журмын дагуу шийдвэрлүүлнэ.
  2. Тусгай зөвшөөрлөө сунгуулах ТЗЭ нь үйл ажиллагааныхаа гүйцэтгэлийн шалгуур үзүүлэлт /KPI/-ийг жил бүр дүгнэж, ирүүлсэн байна.
  3. Тусгай зөвшөөрлийг хуульд заасны дагуу 3 /гурав/ жилийн хугацаагаар олгох бөгөөд гүйцэтгэлийн шалгуур үзүүлэлтийн үр дүнг үндэслэн 5 /тав/ хүртэл жилийн хугацаагаар сунгана.
  4. Тусгай зөвшөөрлийн хугацаа дуусахаас өмнө тусгай зөвшөөрлийн материалаа бүрдүүлж ирүүлээгүй бол гэрчилгээнд заасан хугацаанаас хойш тусгай зөвшөөрлийг хүчингүй болсонд тооцно.
  5. Тусгай зөвшөөрөл сунгуулах хүсэлт гаргасан аж ахуйн нэгж байгууллага нь тусгай зөвшөөрлийн гэрээний биелэлтийг жил бүр дүгнүүлсэн байна.
  6. Тусгай зөвшөөрлийг хүчингүй болгосон тухай шийдвэрийн талаар шийдвэр гарснаас хойш хэвлэл мэдээллийн хэрэгслээр олон нийтэд мэдээлнэ.

- - - о О о - - -

1. **Ундны болон ахуйн зориулалтаар хэрэглэх усны эрүүл ахуйн болон чанар, аюулгүй байдлын шаардлага хангуулах зорилгоор нэмэлт оруулж, санал авч байна.** [↑](#footnote-ref-1)